Държавен вестник, бр. 7, 2007 г., стр. 99

Б Р О Й  7
Д Ъ Р Ж А В Е Н   В Е С Т Н И К
С Т Р .  99
ционалната агенция за приходите и публикува
съобщение в два централни ежедневника за
прекратяване извършването на сделки с чуж-
дестранна валута от финансовата къща по ал. 1.
Раздел VII
Регистриране на издадените лицензии.
Мерки и санкции
Чл. 17. Издадените лицензии, отказите,
обезсилените лицензии вследствие на взети
решения за прекратяване извършването на
сделки с чуждестранна валута по безкасов
начин и/или в наличност, както и заповедите
за отнемане на лицензия за финансова къща
се вписват в специален регистър в Българска-
та народна банка, воден от управление “Бан-
ков надзор”.
Чл. 18. При установяване нарушение на тази
наредба Българската народна банка може да
приложи административни мерки по реда на
чл. 17, т. 2 от Валутния закон и/или да наложи
административни санкции по реда на чл. 19, ал. 4
от Валутния закон.
Раздел VIII
Такси
Чл. 19. (1) За административните разходи,
свързани с разглеждането на заявленията и
документите за издаване на лицензия за финан-
сова къща, Българската народна банка събира
такса в размер 5000 лв.
(2) За промяна на издадената лицензия в
частта относно начина на извършване на сдел-
ките с чуждестранна валута и/или наименова-
нието на финансовата къща Българската на-
родна банка събира такса в размер 500 лв.
(3) За актуализиране на документите по чл. 6,
ал. 1 и 2 вследствие на заявени промени се съ-
бира такса в размер 200 лв.
Преходни и заключителни разпоредби
§ 1. (1) Заварените при влизане в сила на
тази наредба финансови къщи привеждат дей-
ността си в съответствие с изискванията є в
срок до три месеца от влизане на наредбата в
сила.
(2) Заварените при влизане в сила на тази
наредба финансови къщи, които са регистри-
рани и като обменни бюра, могат да продъл-
жат да осъществяват дейност като финансови
къщи, ако в срок до три месеца от влизане на
наредбата в сила прекратят дейността си като
обменни бюра и поискат заличаване от регис-
търа на обменните бюра към Министерството
на финансите.
§ 2. Тази наредба се издава на основание чл. 3,
ал. 8 от Валутния закон и е приета с Решение
№ 170 на Управителния съвет на Българската
народна банка от 22 декември 2006 г.
§ 3. Подуправителят, ръководещ управление
“Банков надзор”, дава указания по прилагане-
то на тази наредба.
§ 4. Тази наредба отменя Наредба № 26 на
БНБ от 1999 г. за сделките на финансовите къщи
с чуждестранна валута (обн., ДВ, бр.111 от 1999 г.;
изм. и доп., бр. 63 от 2000 г., бр. 7 от 2001 г.).
Управител: Ив. Искров
80313
Наредба за изменение и допълнение на Наред-
ба № 9 от 2002 г. за оценка и класификация на
рисковите експозиции на банките и за фор-
миране на провизии за загуби от обезценка
(обн., ДВ, бр. 2 от 2003 г.; изм. и доп., бр. 71 от
2003 г., бр. 11 от 2004 г., бр. 37, 62 и 93 от 2005 г.,
бр. 19 и бр. 102 от 2006 г.)
§ 1. В чл. 4, ал. 3 думите “чл. 57, ал. 1 от За-
кона за банките” се заменят с “чл. 72, ал. 1 от
Закона за кредитните институции”.
§ 2. В чл. 5, ал. 2 думите “чл. 44 от Закона за
банките” се заменят с “чл. 61 от Закона за кре-
дитните институции”.
§ 3. В чл. 6, ал. 2 думите “инвестиционен
рейтинг, присъден от международно признати
кредитни агенции” се заменят с “инвестицио-
нен рейтинг, присъден от призната от БНБ
Агенция за външна кредитна оценка (АВКО)”.
§ 4. В чл. 7, ал. 4 след думите “счетоводни-
те разходи” се поставя точка, а думите “и се
отчитат в отчета за приходите и разходите” се
заличават.
§ 5. Заглавието на глава четвърта “Режим на
лихвите” се заличава.
§ 6. Член 14 се заличава.
§ 7. Член 15 се заличава.
§ 8. В чл. 16 ал. 1 се изменя така:
“Чл. 16. (1) Банките не могат да начисляват
лихви върху лихви, освен когато в първоначал-
ния договор е предвидена възможност за капи-
тализиране на лихви.”
§ 9. В чл. 21 ал. 3 се заличава.
§ 10. В чл. 25 ал. 2 се изменя така:
“(2) Одиторите по чл. 76, ал. 1 от Закона за
кредитните институции извършват проверка и
дават заключение за съответствието на изгот-
вения от банката отчет по чл. 21, ал. 2 и чл. 22
с изискванията на Закона за кредитните инсти-
туции, на Закона за счетоводството и на тази
наредба.”
§ 11. В чл. 26 думите “по-строга оценка, кла-
сификация и обезценка” се заменят с “по-голя-
ма обезценка”.
§ 12. В чл. 27 думите “чл. 65, ал. 2 и чл. 99 от
Закона за банките” се заменят с “чл. 103 и чл. 152
от Закона за кредитните институции”.
§ 13. В § 1 се правят следните изменения и
допълнения:
1. В т. 1 буква “в” се изменя така: